laion/Wikipedia-Exotic huggingface dataset:
צוות קרב חטיבת התקיפה האווירית ה-16

צוות קרב חטיבת התקיפה האווירית ה-16 (באנגלית: Air Assault Brigade Combat Team‏ 16) היא חטיבה מוטסת של הצבא הבריטי שהוקמה ב-1999 ומשמשת בתור חטיבה מוצנחת לפריסה מהירה. חטיבת התקיפה האווירית הייתה תחת פיקוד ישיר של מפקדת הצבא כחלק מפיקוד צבא היבשה, מאז 2024 היא נמצאת תחת פיקוד הדיוויזיה הראשונה ככוח משימה לפריסה מהירה סביב העולם. עם כ-6,200 חיילים, היא החטיבה הגדולה ביותר בצבא הבריטי ומורכבת מארבעה גדודי חיל רגלים מוטסים בנוסף למספר יחידות סיוע, ארטילריה, הנדסה, קשר ורפואה - כולם עם יכולת להתניידות מוטסת, מוסקת ומוצנחת. כחלק מיכולות התמרון שלה, היא מקבלת סיוע משלושה רגימנטים של מסוקי סער ומסוקי קרב, בנוסף לצוותי שליטה אווירית מרגימנט חיל האוויר המלכותי. עם סיום מלחמת העולם השנייה ומהלך צמצום הכוחות שהגיע אחריה, חטיבת הצנחנים העצמאית השנייה הוצאה מהדיוויזיה המוטסת השישית, ולאחר פירוק הדיוויזיה היא נותרה החטיבה המוטסת היחידה בצבא הבריטי. בשנת 1948 אחרי מספר שינויים לגדודים השונים, קיבלה את השם "חטיבת הצנחנים ה-16", מספרה התבסס על חיבור הספרות של הדיוויזיה המוטסת הראשונה והדיוויזיה המוטסת השישית. החטיבה קיבלה את סמל הבלרופון הרוכב על הפגסוס המכונף, הסמל של הכוחות המוצנחים ששירתו במהלך מלחמת העולם השנייה. חטיבת התקיפה האווירית ה-16 הוקמה בספטמבר 1999 על ידי איחוד החטיבה המוצנחת החמישית וחטיבת הניוד האווירית ה-24, כשהיא משמרת את שם חטיבת הצנחנים שלאחר מלחמת העולם השנייה ומשתמשת בסמל ההיסטורי. ב-2001 שימשה החטיבה חוד החנית של כוחות נאט"ו בצפון מקדוניה ולאחר מכן נשלחה לאפגניסטן, במהלך הפלישה לעיראק ב-2003 הצליחה החטיבה לתפוס את שדות הנפט בדרום ובהמשך השתתפה בקרב בבצרה. החטיבה כוללת שלושה גדודי לחימה מוצנחים (שניים מהרגימנט המוצנח ואחד מרגימנט רובאי גורקה), גדוד סיור ותקיפה (מהרגימנט האירי המלכותי) בנוסף לגדוד מילואים מוצנח. בסיוע לגדודי הלחימה העיקריים, החטיבה כוללת מחלקת סיור מיוחדת (Pathfinders) המכשירה את אזורי הצניחה לפני הנחתת הכוח המרכזי, רגימנט הנדסה, ורגימנט ארטילריה קלה (שניהם בסד"כ של גדוד), בנוסף לאלו כוחות הסיוע כוללים גדוד רפואה, גדוד לוגיסטיקה ופלוגת (אסקדרון) קשר. החטיבה נתמכת גם על ידי שלושה רגימנטים מפיקוד המסוקים המשותף המספקים יכולות תובלה על בסיס מסוקי SA 330 פומה, אגוסטה ווסטלנד AW101 ובואינג CH-47 צ'ינוק, לצד סיוע אווירי קרוב על בסיס מסוקי בואינג AH-64 אפאצ'י ולווסטלנד לינקס (חלק מהיחידות מזרוע האוויר וחלק מחיל האוויר המלכותי). שני צוותי שליטה אווירית טקטית (TACP) מרגימנט חיל האוויר המלכותי נמצאים גם הם תחת פיקוד החטיבה ומספקים יכולת שליטה אווירית בשדה הקרב. מפקדת חטיבת התקיפה האווירית ה-16 מחלקת הסיור "Pathfinders" הגדוד השני, הרגימנט המוצנח הגדוד השלישי, הרגימנט המוצנח הגדוד הרביעי, הרגימנט המוצנח (מילואים) הגדוד השני, רגימנט רובאי גורקה המלכותי (חיל רגלים מוטס) הגדוד הראשון, הרגימנט האירי המלכותי (סיור ותקיפה קל) רגימנט ההנדסה ה-23 (הנדסה) רגימנט הארטילריה המוטסת ה-7, ארטילריית הפרשים המלכותית (ארטילירה, כולל סוללת נ"מ) רגימנט סיוע תקיפה אווירית ה-13, חיל הלוגיסטיקה המלכותי (סיוע) רגימנט הרפואה ה-16, חיל הרפואה המלכותי (רפואה) אסקדרון הקשר המוצנח ה-213, חיל הקשר המלכותי (תקשורת וסיוע מידע) הרגימנט המוצנח חטיבת הצנחנים מדיה וקבצים בנושא צוות קרב חטיבת התקיפה האווירית ה-16 בוויקישיתוף אודות החטיבה באתר הצבא הבריטי.
דורן (הולנד)

דורן (בהולנדית: Doorn) היא עיירה ברשות המקומית אוטרכטסה הובלרוך (אנ') במרכז הולנד, במחוז אוטרכט. בשנת 2021 מנתה העיר 10,052 תושבים. במסמך משנת 885 עד 896 נקרא היישוב "תורהם", משכנו של תור, אל הרעם. ויקינגים שהתגוררו בדורסטאד (כיום Wijk bij Duurstede), כינו את המקום Thorhem מכיוון שלכאורה סגדו שם לאל הרעם. ואכן, חפירות ארכאולוגיות בנחל באחוזת Hoog Moersbergen, מצפון לדורן, מוכיחות שהיה שם אתר קורבנות פגאני. היישוב תורהם היה שייך אז לחווה של וילה תורהם. בסביבות שנת 1200 חווה זו הייתה ברשותו של פרובסט של הבישוף של אוטרכט. הוא או אחד ממשיכי דרכו בנה טירה במאה ה-14, כיום אחוזת דורן, וכנסייה בשם מרטנסקרק ("כנסיית מרטין הקדוש") בסביבות שנת 1200. הכנסייה הורחבה במאה ה-15. היא נפלה לידיים פרוטסטנטיות בסביבות 1585 והיא עדיין בשימוש ככנסייה פרוטסטנטית. טירה נוספת, Kasteel Moersbergen, הוזכרה לראשונה בשנת 1435 ושונתה מספר פעמים מאז המאה ה-17. האחוזה מסביב לבית דורן הייתה כה גדולה עד שלא היה מקום להרחבה של העיר. רק לאחר 1874, כשהאחוזה פוצלה, היה מקום לצמיחת העיר. לאחר מלחמת העולם השנייה, העיר גדלה במידה ניכרת. דורן היא גם בסיס מרכזי עבור הנחתים ההולנדיים המלכותיים. Arboretum Von Gimborn, אחד מאתרי הגנים הבוטניים של אוניברסיטת אוטרכט, נמצא ליד העיירה. דורן הייתה רשות מקומית עצמאית עד 1 בינואר 2006. מאז, היא העיירה העיקרית באוטרכטסה הובלרוך. יש גם מועדון כדורגל, Dev Doorn. הקיסר הגרמני האחרון, וילהלם השני, התגורר באחוזת דורן שבמרכז העיירה לאחר שהודח ב-1918. הוא נפטר בדורן ב-1941. הסופר ההולנדי סימון וסטדייק חי בדורן חלק גדול מחייו (בין 1939 ל-1971, למעט כמה מרווחים קצרים). ניתן לזהות היטב את הסביבה של דורן בתיאורי הנוף ברבים מהרומנים שלו. מארטן מארטנס, סופר הולנדי שכתב באנגלית, בנה טירה קטנה בדורן: Zonheuvel ("גבעת השמש", הסתיימה ב-1903). נכון לעכשיו הטירה נקראת Maarten Maartenshuis והיא חלק מהמלון ומרכז הכנסים Zonheuvel. מדיה וקבצים בנושא דורן בוויקישיתוף האתר הרשמי של עיריית Utrechtse Heuvelrug (בהולנדית) מפּה על מרטנסקרק (בהולנדית) מועדון הכדורגל DEV Doorn (בהולנדית)
טרנסקאי

טרנסקאי (באנגלית ובאפריקאנס: Transkei) או בשמה הרשמי רפבוליקת טרנסקאי (בשפת הקוסה: iRiphabliki yeTranskei) הייתה בנטוסטן בדרומה של דרום אפריקה בתקופת האפרטהייד. ממשל עצמי נוסד בטרנסקאי בשנת 1963, ובשנת 1976 העניקה לה דרום אפריקה עצמאות. היא השתרעה לחופי האוקיינוס ההודי על שטחה של פרובינציית כף התקווה הטובה. בשונה מרוב הבנטוסטנים, נהנתה טרנסקאי מרצף טריטוריאלי יחסי. ממזרח היא גבלה בבנטוסטן קוואזולו ובפרובינציה נטאל, מצפון בממלכת לסוטו ופרובינציית מדינת אורנג' החופשית, וממערב בשאר שטחי פרובינציית כף התקווה הטובה. במרחק מה ממנה ממערב, שכן הבנטוסטן סיסקאי. האוכלוסייה השלטת בטרנסקאי היו בני הקוסה. עיר הבירה הייתה אומטטה. טרנסקאי הגיעה לקיצה בשנת 1994, אז עם נפילת האפרטהייד היא אוחדה מחדש עם דרום אפריקה. כיום שטחה מהווה חלק מפרובינציית הכף המזרחי. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כף התקווה הטובה (פרובינציה) סיסקאי מדיה וקבצים בנושא טרנסקאי בוויקישיתוף טרנסקאי, באתר World Statesmen טרנסקאי, באתר Crw Flags טרנסקאי, באתר South African History Online רפובליקת טרנסקאי, באתר Federation of Free States of Africa טרנסקאי, באתר אנציקלופדיה בריטניקה (באנגלית) Sally Frankental; Owen Sichone (2005-01-01). South Africa's Diverse Peoples: A Reference Sourcebook. ABC-CLIO. p. 187. ISBN 978-1-57607-674-3. Retrieved 2013-09-18. "Transkei" ,Elections in South Africa's Apartheid-Era Homelands "Bantustans", AFRICAN ELECTIONS DATABASE
המטה הגדול

המטה הגדול של הקיסר והמלך (בגרמנית: Großes Hauptquartier Seiner Majestät des Kaisers und Königs או בראשי תיבות: GrHQu) הידוע יותר בכינוי המקוצר "המטה הגדול" היה המטה האסטרטגי הנייד של הצבא הקיסרי הגרמני במלחמת העולם הראשונה. למטה זה לא היו סמכויות בפועל, והוא שימש רק כמקום מפגש והתייעצות של נציגי הצבאות השונים שהרכיבו את הצבא. הקיסרות הגרמנית הייתה בפועל אוסף של נסיכויות ודוכסויות שלכל אחת מהן היה צבא נפרד ומטה נפרד. בעתות מלחמה היו הצבאות כולם מתאחדים להקמת צבא משותף (פרט לצבא הבווארי שנהנה ממעמד עצמאי מיוחד בתוך הצבא). המטה הגדול נועד להוות מקום מפגש של נציגים מכל המטות ומשאר משרדי הצבא והממשלה כדי לתאם אסטרטגיה אחידה. קיסר גרמניה שימש כמפקד העליון של הצבא וכראש המטה. עם פרוץ מלחמת העולם הראשונה באוגוסט 1914 חברי המטה היו: וילהלם השני, קיסר גרמניה - ראש המטה מפקד המטה בפועל גנרל-אוברסט הנס פון פליסן ראש הפיקוד העליון, גנרל פלדמרשל הלמוט פון מולטקה הצעיר מפקד הצי הקיסרי אדמירל אלפרד פון טירפיץ הרייכסקנצלר תאובלד פון בתמן-הולווג ראש הקבינט הצבאי גנרל חיל הרגלים מוריץ פון לינקר ראש קבינט הצי אדמירל גאורג אלכסנדר פון מילר ראש הקבינט האזרחי הסודי רודולף פון ולנטיני שר המלחמה הפרוסי אריך פון פאלקנהיין נציג של משרד הצי הקיסרי מזכיר המדינה לענייני חוץ גוטליב פון יאקוב נציגים ממשרדי המלחמה של ממלכות בוואריה, וירטמברג וסקסוניה נציגי מפעלי הנשק שלישיו הצבאיים של הקיסר בהמשך המלחמה צורף למטה גם נציג מהצבא האוסטרו-הונגרי. הנציג הראשון היה יוזף גראף סטורגך, שהוחלף במאי 1915 בידי אלויס ריטר קלפש-קלות פון רודן. בהמשך צורפו גם נציגים מממלכת בולגריה והאימפריה העות'מאנית. בהמשך צורפו למטה נציגים נוספים מרשויות שונות, בין היתר ממשרד החוץ, אשר כולל עובדי המטה כללו בסוף המלחמה 5,000 איש. ככל שהתקדמה המלחמה הן הרייכסקנצלר והן הקיסר נעדרו מהמטה ושלחו אליו את נציגיהם. הקיסר עצמו איבד בהדרגה את כל כוחו המעשי ושימש כדמות סמלית בלבד. גם תפקידו של המטה הגדול אבד בהדרגה ומרכז הכובד של הצבא עבר לידי הפיקוד העליון שנוהל בידי פאול פון הינדנבורג ואריך לודנדורף. מיקומו של המטה הגדול השתנה מספר פעמים במהלך המלחמה. בימי המלחמה הראשונים הוא היה בברלין, וב-16 באוגוסט הוא הועבר לגימנסיה הריאלית הקיסר וילהלם בקובלנץ. ב-30 באוגוסט הוא הועבר שוב למבנה שגרירות גרמניה בלוקסמבורג. ב-25 בספטמבר הוא הועבר לשרלוויל-מזייר שבצרפת קרוב לחזית המערבית. באפריל 1915 הוא הועבר לטירת פלס שבשלזיה עילית כדי לנהל את המתקפה בחזית המזרחית. בפברואר 1916 חזר המטה לשרלוויל-מזייר ובאוגוסט חזר לטירת פלס כדי לשמור על תקשורת עם הפיקוד העליון האוסטרו-הונגרי. בין 2 בינואר 1917 ל-8 במרץ 1918 שכן המטה במלון פארקהוטל בבאד קרויצנאך. כהכנה לקראת מתקפת האביב הועבר המטה למלון בריטניקה בעיר ספא שבבלגיה. לאחר שביתת הנשק של קומפיין עבר המטה לקאסל-וילהלמשהה ובהמשך לקולברג. מלון בריטניקה הפך למטה ועדת שביתת הנשק הבינלאומית. ב-3 ביולי 1919 פורק המטה. מדיה וקבצים בנושא המטה הגדול בוויקישיתוף מידע באתר הספרייה הלאומית הגרמנית Kritische Online-Edition der Nuntiaturberichte Eugenio Pacellis (1917–1929) Sächsischer Militärbevollmächtigter
מצוק ויליס

האם התכוונתם ל... אנטארקטיקה מצוק ויליס (אנטארקטיקה) – רכס הרים בהרי אלזוורת' שבאנטארקטיקה ארצות הברית מצוק ויליס (קליפורניה) – מצוק במחוז מנדוצ'ינו במדינת קליפורניה שבארצות הברית
וולה (ורשה)

וולה (בפולנית: Wola) הוא רובע במערב העיר ורשה שבפולין. הרובע היה במקור כפר שנקרא "ויילקה וולה" אשר שולב לתחומי העיר ורשה בשנת 1916. בעוד שבתחילה היה וולה אזור תעשייה, הוא הפך בהמשך להיות בעיקר אזור מסחר ושכונות מגורים. ב-1944 נרצחו ברובע כ-50 אלף אזרחים פולנים, במסגרת מה שנודע בשם טבח וולה. נכון ל-2017 גרו באזור וולה 138,508 תושבים בשטח שגודלו 19.26 קמ"ר. רוב המוזיאונים של ורשה ממוקמים בו (בהם מוזיאון מרד ורשה), וכן בתי קברות רבים, בהם בית הקברות פובונזקי אשר הוא אחד מבתי הקברות הנודעים ביותר בפולין. מוזיאון מרד ורשה גורד השחקים "Warsaw Spire" (אנ') בניינים ישנים וחדשים בכיכר ONZ אתר האינטרנט הרשמי של וולה ערך זה הוא קצרמר בנושא פולין. אתם מוזמנים לתרום לוויקיפדיה ולהרחיב אותו.
צ'אנל (זמרת)

צ'אנל טררו (בספרדית: Chanel Terrero; נולדה ב-28 ביולי 1991) היא זמרת, שחקנית ורקדנית ספרדית-קובנית. היא ייצגה את ספרד באירוויזיון 2022 עם השיר "SloMo" וזכתה במקום השלישי בגמר. צ'אנל נולדה ב-28 ביולי 1991 בהוואנה, בירת קובה. בגיל 3, היא עברה עם משפחתה לאולזה דה מונטסראט בקטלוניה שבספרד. בילדותה למדה שיעורי בלט קלאסי, שירה ומשחק. כדי לפתח את קריירת המשחק שלה, עברה למדריד, בירת המדינה. במהלך העשור השני של המאה ה-21 השתתפה צ'אנל במספר מחזות זמר דוגמת מאמה מיה! ומלך האריות. השתתפה כרקדנית בתוכנית "Tu cara me suena". בשנת 2010 רקדה צ'אנל בהופעתה של שאקירה בפרסי המוזיקה של MTV אירופה 2010. ב-10 בדצמבר 2021 הכריזה רשות השידור הספרדית כי צ'אנל תשתתף במהדורה הראשונה של הבנידורם פסט, הקדם הספרדי לאירוויזיון. שירה לאירוע יצא לאור ב-21 בדצמבר. ב-26 בינואר 2022 ביצעה את "SloMo" בחצי הגמר הראשון של הקדם. היא הגיעה למקום הראשון עם 110 נקודות, והעפילה לשלב הגמר. היא שובצה רביעית בסדר ההופעות של הגמר, לפני ריגוברטה בנדיני ואחרי וארי בראבה. עם תום ספירת הקולות ניצחה צ'אנל בקדם בהפרש של חמש נקודות מהמקום השני. "SloMo" אף הגיע למקום ה-13 במצעד הסינגלים הספרדי. כיוון שספרד חברה בחמש המדינות הגדולות, היא העפילה לגמר אוטומטית. היא הצביעה בחצי הגמר השני לאחר הגרלה שנערכה על ידי איגוד השידור האירופי. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. ספרד הופיעה עשירית, לפני הולנד ואחרי איטליה. ב-14 במאי ביצעה צ'אנל את "SloMo" בגמר התחרות. היא הגיעה למקום השלישי עם 459 נקודות (231 מהשופטים ו-228 מהקהל). מדיה וקבצים בנושא צ'אנל בוויקישיתוף צ'אנל, ברשת החברתית פייסבוק צ'אנל, ברשת החברתית אקס (טוויטר) צ'אנל, ברשת החברתית אינסטגרם צ'אנל, במסד הנתונים הקולנועיים IMDb (באנגלית) צ'אנל, באתר אפל מיוזיק (באנגלית) צ'אנל, באתר ספוטיפיי צ'אנל, באתר Last.fm (באנגלית) צ'אנל, באתר MusicBrainz (באנגלית) צ'אנל, באתר דיזר צ'אנל, באתר Discogs (באנגלית) צ'אנל, באתר Genius צ'אנל, באתר טיידל (באנגלית) צ'אנל, באתר אמזון מיוזיק ספרד: צ'אנל תבצע באירוויזיון את "SloMo", באתר EuroMix.co.il Chanel Terrero: "La escena del agua de Flashdance' es muy divertida de hacer" Así es Chanel, la artista y "fiera luchadora" que nos representará en Eurovisión ¿Quién es Chanel, la sorprendente ganadora de la primera semifinal del Benidorm Fest? "Benidorm Fest: Estos son los 14 artistas y canciones de la preselección de España para Eurovisión 2022". rtve.es (בספרדית). RTVE. 10 בדצמבר 2021. נבדק ב-21 בדצמבר 2021. {{cite web}}: (עזרה)תחזוקה - ציטוט: url-status (link) "Escucha todas las canciones del Benidorm Fest, en exclusiva en RTVE Play". rtve.es (בספרדית). RTVE. 21 בדצמבר 2021. {{cite web}}: (עזרה) Navarro, Sergio (28 בינואר 2022). "Benidorm Fest: Orden de actuaciones de la gran final del 29 de enero". FormulaTV (בEuropean Spanish). {{cite web}}: (עזרה) Bardají, Jordi (2022-02-08). "Ay mamá' de Rigoberta Bandini llega al número 1 oficial en España". Jenesaispop (בספרדית). נבדק ב-2022-02-08. Eurovision.tv, Eurovision 2022: The Grand Final running order, ‏13/05/2022 eurovisionworld, Eurovision 2022 Grand Final "El portal de Música". "2022 19-os savaitės klausomiausi (Top 100)" (בליטאית). AGATA. 13 במאי 2022. נבדק ב-14 במאי 2022. {{cite web}}: (עזרה)
סולביי קריי

סולביי קריי (בנורווגית: Solveig Krey;‏ נולדה ב-20 במרץ 1963) היא קומודור בצי המלכותי הנורווגי אשר מילאה תפקידים בכירים, והייתה האשה הראשונה בהיסטוריה שפיקדה על צוללת צבאית. קריי נולדה ב-20 במרץ 1963 ולמדה באקדמיה הימית המלכותית של נורווגיה. ב-11 בספטמבר 1995 קיבלה את הפיקוד על הצוללת "קובן" (Kobben) והפכה בכך לאשה הראשונה בהיסטוריה שפיקדה על צוללת. בהמשך הועברה לפקד על הצוללת "אורד" (Uredd). היא שרתה בחיל המשלוח הנורווגי באפגניסטן, כנציגת הצי הנורווגי בבסיס הצי הצרפתי בטולון, ובהמשך כמפקדת כוח הצוללות של הצי המלכותי הנורווגי. כיום היא משמשת כראש מטה המבצעים של הצבא. בספטמבר 2020 הגישה מועמדות לתפקיד מפקדת הצי המלכותי. "Experiences with Mixed Gender Submarine Crews" Disse seks vil bli sjef for Sjøforsvaret
מטה גרטלנד

מטה גרטלנד (בנורווגית: Mette Grøtteland;‏ נולדה ב-1969) היא קפטן בחיל האוויר המלכותי הנורווגי והאשה הראשונה בנורווגיה שהפכה לטייסת קרבית. גרטלנד נולדה בסנדס ב-1969, וב-1991 התגייסה לחיל האוויר המלכותי הנורווגי. היא עברה הכשרה בארצות הברית, חזרה לנורווגיה ב-3 במרץ 1992 והפכה לטייסת הקרב הראשונה בהיסטוריה הנורווגית. היא שובצה בתחילה בטייסת 332 והטיסה מטוסי נורת'רופ F-5 וג'נרל דיינמיקס F-16 פייטינג פלקון. בתחילת 1993 היא הועברה לטייסת 331. בשנת 2006 עברה הסבה מקצועית והחלה להטיס מסוקים והועברה לטייסת המסוקים 330. היא אחת משלוש טייסות המסוקים היחידות בנורווגיה. Forsvarets områder for lavflyging: utredning fra et utvalg oppnevnt av Forsvarsdepartementet den 24. september 1998: avgitt 18. oktober 2000 (בנורווגית). Oslo: Statens forvaltningstjeneste, Informasjonsforvaltning. 2001. ISBN 8258305816. Arheim, Tom (1994). Fra Spitfire til F-16: Luftforsvaret 50 år 1944-1994 (בנורווגית). Oslo: Sem & Stenersen. ISBN 82-7046-068-0.
מיסה מצושימה

מיסה מצושימה (ביפנית: 松島美紗;‏ נולדה ב-1991) היא קפטן בחיל האוויר היפני והטייסת הקרבית הראשונה ביפן. מצושימה נולדה ב-1991 בעיר יוקוהמה. בהשראת הסרט "אהבה בשחקים", היא החליטה שהיא רוצה להיות טייסת קרבית. היא החלה ללמוד טיסה באקדמיה להגנה לאומית של יפן במרץ 2014. ב-2016 היא קיבלה את רישיון הטיס שלה. היא שימשה בתחילה כטייסת תובלה והצלה, אולם זמן קצר לאחר מכן החלה לעבור אימונים כטייסת קרבית לאחר שמסלול זה נפתח בפני נשים. ב-23 באוגוסט 2018 היא הוסמכה כטייסת הקרבית הראשונה בתולדות יפן. היא משובצת בטייסת הקרב הטקטית ה-305 של הכנף האווירית החמישית ומטיסה מטוס מיצובישי F-15J. מדיה וקבצים בנושא מיסה מצושימה בוויקישיתוף 日本初の女性戦闘機パイロットが誕生 Japan sees first woman qualify as fighter jet pilot 空自初、女性の戦闘機操縦士…トップガンに憧れ
סתם שני אנשים

"סתם שני אנשים" הוא סינגל של הזמרת הישראלית רוני דלומי, שיצא לאור ב-4 בפברואר 2013. זהו השיר השלישי מתוך אלבומה השני "תחזיקו". השיר נכתב בידי נועם חורב, הולחן בידי דנה ברגר, והופק על ידי איתמר מאירי ואיתן רז. השיר מתאר מערכת יחסים בין גבר לאשה, העומדת לקראת פירוק. הדוברת בשיר מספרת על פחדה שבעוד חודש היא ובן זוגה כבר יהיו "סתם שני אנשים". הווידאו קליפ של השיר בוים בידי אלעד וייסמן ופורסם בערוץ היוטיוב של דלומי ב-29 באפריל 2013. נכון ל-2021 הקליפ עומד על יותר מ-3.6 מיליון צפיות. מבקר המוזיקה יוסי חרסונסקי סקר לשיר ביקורת מעורבת, והעניק לו ציון של שלושה וחצי כוכבי זהב מתוך חמישה. סתם שני אנשים, באתר יוסמיוסיק, ‏4 בפברואר 2013
דרגות הבונדסוור

דרגות הבונדסוור מבוססות על סולם הדרגות של נאט"ו. קיימת הקבלה בין דרגות כוחות היבשה של הבונדסוור, הדויטשה מרינה והלופטוואפה. דרגות הוורמאכט דרגות האס אס מדיה וקבצים בנושא דרגות הבונדסוור בוויקישיתוף
אלריק ממלניבונה

אלריק ממלינבונה הוא ספר פנטזיה שנכתב על ידי הסופר הבריטי מייקל מורקוק. עלילת הספר עוקבת אחרי אלריק ממלינבונה, בעל עיני הארגמן, שליט מלינבונה, ומסעו בשאול ומחוצה לו. הספר תורגם לעברית על ידי אינגה מיכאלי ויצא לאור בהוצאת "ינשוף", בשנת 2005. הספר הוא חלק מסדרה של ספרים ונובלות פרי עטו של מורקוק העוסקים בדמותו של אלריק ומסעותיו. ספרים אחרים שתורגמו לעברית הם "אלריק בים הגורל", "גורלו של הזאב הלבן", "מגילת החרבות", "חרב השאול", ו-"אבי-סער". עלילת הספר מתחילה באימריר, העיר האחרונה שנותרה במלינבונה. אימריר מהודרת בבניינים יפהפיים בעלי סגנון בנייה ייחודי ומיוחד, והיא גם בירתה של מלינבונה, המדינה העתיקה ביותר בעולם. שליט מלינבונה, אלריק, הוא גיבור הספר. עלילת הספר עוסקת תחילה בבגידה של דודנו של אלריק, ירקון, באלריק עצמו, תוך כדי שהוא בוגד באלריק, ולוקח לעצמו את "כס האודם" - המלוכה על מלינבונה. יחד עם "כס האודם", לקח ירקון גם את אהובתו של אלריק, סימוריל. מסעו של אלריק למצוא נקמה בדודנו ירקון התחיל לאחר שירקון בגד בו והשליכו לים. אלריק מצא עצמו בממלכת השדים, כשהוא מחפש את הנקמה. בממלכת השדים הוא מצא את חרבו, "אבי-סער", ששימשה אותו גם בספרים המאוחרים של סיפוריו של אלריק.
נמל איזמיר

נמל איזמיר (בטורקית: İzmir Limanı), המכונה גם נמל אלסנקאק, הוא נמל ימי באיזמיר, טורקיה ומשמש למשא ונוסעים. הוא ממוקם במפרץ איזמיר. הנמל הוא השביעי בגודלו במדינה במונחי נפח מכולות והשלושה עשר במונחים של נפח מטען. איזמיר הייתה נמל חשוב של האימפריה העות'מאנית, והרציף הראשון בנמלה נבנה ב-1869. הנמל המודרני נבנה בין השנים 1955 ו-1959. המפעיל הראשון שלו היה חברת הרכבות הלאומית של הרפובליקה הטורקית. בשנת 1960 הוא נרכש על ידי DenizBank (בנק בבעלות המדינה האחראי על עסקים ימיים). ב-1 בינואר 1989 הוא הועבר בחזרה לחברת הרכבות הלאומית של הרפובליקה הטורקית. ב-2007 הופרט הנמל, אבל בגלל סיבות משפטיות הופסקה ההפרטה. בשנת 2018 נכללה תשתית הנמל בקרן העושר של טורקיה. שטח הקרקע הכולל של הנמל הוא 902,000 מטרים רבועים (9,710,000 רגל רבוע). אורך המזח הכולל הוא 3,386 מטרים (11,109 רגל). באורך זה המזח משמש ל-18 ספינות. העומק הממוצע הוא 11 מטרים (36 רגל). על פי נתוני 2018, מספר כלי השיט הימיים שביקרו בנמל היה 2,047. גודל המסחר הכולל באותה שנה היה 9 מיליון טון. מדיה וקבצים בנושא נמל איזמיר בוויקישיתוף "İzmir Limanı Nerede Haritası Umurbey Mh. Konak Izmir". www.haritamap.com (בטורקית). נבדק ב-8 בפברואר 2019. {{cite web}}: (עזרה) "Yük İstatistikleri". Deniz Ticareti Genel Müdürlüğü. אורכב מ-המקור ב-7 במאי 2018. נבדק ב-6 במאי 2018. {{cite web}}: (עזרה) "Konteyner İstatistikleri". Deniz Ticareti Genel Müdürlüğü. אורכב מ-המקור ב-7 במאי 2018. נבדק ב-6 במאי 2018. {{cite web}}: (עזרה) Baran, Hitay (ביוני 2006). "İzmir Alsancak Limanı ve Özelleştirme Süreci" (PDF). İzmir Chamber of Commmerce. אורכב מ-המקור (PDF) ב-6 בספטמבר 2015. נבדק ב-4 במאי 2018. {{cite web}}: (עזרה) Çiçek, Ümit (ביוני 2006). "İzmir Limanı'nın Tarihsel Gelişimi" (PDF). İzmir Ticaret Odası. אורכב מ-המקור (PDF) ב-20 באוקטובר 2016. נבדק ב-4 במאי 2018. {{cite web}}: (עזרה) Oral, Ersel Zafer; Özerden, Ayhan (ביוני 2010). "İzmir Alsancak Limanı'nda Yük ve Gemi Hizmet Olanaklarının Geliştirilmesi" (PDF). İzmir Chamber of Commerce. נבדק ב-4 במאי 2018. {{cite web}}: (עזרה) "Alsancak Limanı Varlık Fonu'na devredildi". www.turkhabergazetesi.com (בטורקית). נבדק ב-8 בפברואר 2019. {{cite web}}: (עזרה) Chamber of Civil Engineers page
סאו קייטנו דו סול

סאו קייטנו דו סול (בפורטוגזית: São Caetano do Sul) היא עיר מדינת סאו פאולו שבברזיל. העיר ממוקמת במטרופולין של סאו פאולו. בעיר עצמה התגוררו ב־2020 כ-162 אלף תושבים. המתיישבים הראשונים הגיעו לאזור ב-1533. במהלך המאה ה-17 קבוצת בנדיקטינים הקימה באזור חווה. הם הקימו במקום כנסייה והאזור נקרה "חוות סאו קאאטנו". בשנת 1833 לאזור הגיע מסילת ברזל. בשנת 1877 חלקות אדמה באזור חולקו למתיישבים מאיטליה ובאזור הוקם יישוב. בשנת 1948 נערך משאל עם בהקשר להקמת עיר עצמאית והעיר הוקמה רשמית בשנת 1953. העיר נמצאת באזור אקלים סובטרופי גשום. העיר מהוו החלק של אזור תעשייתי גדול שכולל מספר ערי הסביבה. בין היתר החל משנת 1949 בעיר פועל מפעל Brazinca לייצור חלקי מכוניות. בשנת 1964 בו נבנתה מכונית מדגם Brasinca Uirapuru אך פס הייצו רנסגר מחוסר כלכליות. בעיר ממוקם מטה ג'נרל מוטורס של ברזיל. בנוסף לכך בעיר ממוקמות משרדים של מספר מוסדות פיננסים ומטה של רשת Casas Bahia מהגדולות במדינה. בעיר פועלות מספר מוסדות להשכלה גבוהה. קבוצת כדורגל של העיר "סאו קייטנו" שיחקה בעבר בליגת העל של ברזיל. מדיה וקבצים בנושא סאו קייטנו דו סול בוויקישיתוף אתר האינטרנט הרשמי של סאו קייטנו דו סול סאו קייטנו דו סול, באתר אנציקלופדיה בריטניקה (באנגלית) ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
ירגזי טאיוואני

ירגזי טאיוואני (שם מדעי: Machlolophus holsti) הוא מין ציפור שיר קטנה ממשפחת הירגזיים. הירגזי הטאיוואני הוא עוף קטן וצבעוני האנדמי ליערות ממוזגים בהרים במרכז טאיוואן. הירגזי הטאיוואני הוא עוף קטן וצבעוני; אורכו 13 ס"מ. גבו, עורפו וציצתו המשולשת שחורים עם ברק כחלחל, קצה הציצה לבנבן, גחונו ופניו צהובים בוהקים, תת־השת לבן, ואברותיו כחולות כהות. שולי הסוככות לבנבנים וקשתית העין שחורה. ההבדלים העיקריים בין הזכר והנקבה הוא עוצמת הצבע בגחון וגודל הציצה. נוסף על כך, לזכר כתם שחור בין הרגליים. אצל הפרטים הצעירים, הציצה והגב כחולים אפרפרים והגחון לבנבן. המקור שחור וכף הרגל כחלחלה. השיר מורכב משריקות רמות, והוא משמיע מספר קריאות, בהן זו המזכירה ציוץ, ואחת הנשמעת כ–"דִיֵיר" מאונפף. הירגזי הטאיוואני לרוב נצפה לבד או בזוגות, והוא יוצר להקות מעורבות מינים לעיתים קרובות. הירגזי ניזון מחרקים קטנים, זרעים ופירות. עונת הרבייה חלה מאפריל עד יוני. הם בונים קנים בחללים בעצים גדולים; החור יכול להיות בגובה של יותר משבעה מטרים מהקרקע. הקן בנוי מחומרים צמחיים כמו עלים, שורשים, דשא וטחב. הנקבה מטילה 3–5 ביצים לבנות עם כתמים חומים. הירגזי גם משתמש בתיבות קינון. הנקבות דוגרות על הביצים, והזכרים מספקים מזון לנקבות בקן. הירגזי הטאיוואני אנדמי להרים של מרכז טאיוואן, בגבהים של 700–2,500 מעל פני הים. הוא חי ביערות ממוזגים. לרוב הוא חי ביערות של עצים בעלי פרחים, אבל לעיתים גם ביערות מחטניים. לירגזי הטאיוואני טווח תפוצה (16,800 קמ"ר) ואוכלוסייה קטנים יחסית לפי הערכות, והיא מצטמצמת, ככל הנראה בשל ציד לסחר בציפורים. עם זאת, חלקים נרחבים מתפוצת המין נמצאים בשטחים מוגנים. על כן הירגזי הטאיוואני מוגדר כמין קרוב לסיכון. הירגזי הטאיוואני תואר לראשונה על ידי הנרי סיבום בשנת 1894. נחשב בעבר למין בסוג ירגזי, אך מחקר משנת 2013 הראה שהמינים המזרח-אסיתיים בסוג ירגזי יוצרים קלייד עצמאי והמליץ לפצלם לסוג מכלולופוס, כפי שביצעו גופים אחדים, בהם IUCN‏, ואיגוד האורניתולוגים הבינלאומי (IOU, לשעבר IOC) (אנ').‏ לעומתם, ITIS עדיין מציג את המין בסוג ירגזי. העץ הפילוגנטי של הסוג מכלולופוס ע"פ יוהנסון ואחרים (2013): מדיה וקבצים בנושא ירגזי טאיוואני בוויקישיתוף ירגזי טאיוואני, באתר NCBI (באנגלית) ירגזי טאיוואני, באתר GBIF (באנגלית) מפת תחום תפוצה והקלטות של ירגזי טאיוואני באתר Xeno-canto (אנ') ירגזי טאיוואני באתר הרשימה האדומה של IUCN Oiseaux.net, Mésange de Taiwan - Machlolophus holsti - Yellow Tit, www.oiseaux.net (בצרפתית) Yellow Tit Identification, Shanghai Birding 上海观鸟, ‏2020-08-22 (באנגלית אמריקאית) Mark Brazil, Birds of East Asia, A&C Black, 2009-01-14, ISBN 978-0-7136-7040-0. (באנגלית) Taiwan Yellow Tit - eBird, ebird.org 作者：劉小如｜來源:臺灣鳥類誌, Machlolophus holsti (Seebohm, 1894), 臺灣生命大百科 (בסינית מסורתית) Yellow Tit (Machlolophus holsti) - BirdLife species factsheet, datazone.birdlife.org Ulf S. Johansson, Jan Ekman, Rauri C. K. Bowie, Peter Halvarsson, A complete multilocus species phylogeny of the tits and chickadees (Aves: Paridae), Molecular Phylogenetics and Evolution 69, 2013-12-01, עמ' 852–860 doi: 10.1016/j.ympev.2013.06.019 ירגזי טאיוואני, באתר הרשימה האדומה של IUCN Waxwings and allies, tits, penduline tits « IOC World Bird List, www.worldbirdnames.org ירגזי טאיוואני, באתר ITIS
סמואלסון

האם התכוונתם ל... בנט סמואלסון – ביוכימאי שוודי מרקוס סמואלסון – שף שוודי פול סמואלסון – כלכלן יהודי אמריקאי